Document ID: /roh_data/filtered/fineweb-2-filterrobots_roh.jsonl.gz/53269

Avant 58 onns ha Arnold Spescha survegnì da duas collegas ina registraziun da la 5avla sinfonia da Beethoven. Quai regal ha giu l’effect d’in terratrembel e dapi lura è Spescha in ver «fan» da quest’ovra monumentala. El ha tadlà la 5avla il di da nozzas, a chaschun da las naschientschas da ses uffants ed era il di da la mort da sia mamma. Plinavant ha el cumenzà a collecziunar registraziuns da quell’ovra – ina rimnada che cumpiglia oz passa 200 plattas e discs.
En La Marella raquinta Arnold Spescha da commentaris da vischins, da quai ch’el auda en la sinfonia e da sia grond’admiraziun per Ludwig van Beethoven.